**NOTĂ INFORMATIVĂ**

***la proiectul hotărârii Guvernului***

***„Pentru aprobarea Regulamentului Guvernului”***

|  |
| --- |
| * + - 1. **Denumirea autorului și, după caz, a participanților la elaborarea proiectului**
 |
| Proiectul hotărârii Guvernului „Cu privire la aprobarea Regulamentului guvernului” a fost elaborat de Centrul de Implementare a Reformelor, în colaborare cu Cancelaria de Stat. |
| **2. Condițiile ce au impus elaborarea proiectului de act normativ și finalitățile urmărite** |
| În vederea realizării obiectivului de reformă a administrației publice centrale, asumat de Guvern în Programul său de activitate, la inițiativa Guvernului, Parlamentul a adoptat Legea nr. 136/2017 cu privire la Guvern.Noua Lege cu privire la Guvern instituie reglementări ce vizează organizarea și funcționarea Guvernului bine structurate, cu o terminologie unificată și coerentă, cu proceduri administrative clare, menite să elimine ambiguitățile și neconcordanțele, inclusiv prin fortificarea capacităților Cancelariei de Stat în calitatea sa de „Centru al Guvernului, regândirea statutului secretarilor de stat prin introducerea funcției de secretar general de stat responsabil de managementul curent al ministerului, asistat de secretari de stat; delimitarea funcțiilor politice de cele de administrare în cadrul ministerelor, cu transferarea funcțiilor de administrare în competența secretarilor generali de stat și secretarilor de stat.De asemenea, recent Parlamentul a adoptat Legea privind actele normative, care instituie noi reglementări privind procedura de elaborare și promovare a actelor normative, atribuind Guvernului o marjă discreționară pentru reglementarea, la nivelul Guvernului a procedurilor de elaborare, avizare, consultare publică, expertizare, definitivare și examinare în ședință de Guvern a proiectelor de acte ale Guvernului.Regulamentul Guvernului, aprobat prin Hotărârea Guvernului nr. 34 din 17 ianuarie 2001, care este în prezent în vigoare, nu cuprinde tot spectrul de chestiuni ce vizează organizarea și funcționarea Guvernului. În contextul adoptării noii Legi cu privire la Guvern și a noii Legi privind actele normative, actualul Regulament al Guvernului este învechit nu doar moral, ci și din punct de vedere terminologic și structural, caracterizându-se prin norme incoerente, echivoce, neconsecvente, neuniforme, care, în unele cazuri, se dublează, ceea ce nu corespunde principiilor de bază ale legiferării și normelor de tehnică legislativă.Astfel, conform art. 7 lit. a) din Legea cu privire la Guvern, una din împuternicirile Guvernului rezidă în aprobarea Regulamentului său.În contextul celor expuse și pentru realizarea acestei prerogative a fost elaborat proiectul de hotărâre a Guvernului pentru aprobarea Regulamentului Guvernului.  |
| **3. Principalele prevederi ale proiectului și evidențierea elementelor noi** |
| Proiectul de hotărâre a Guvernului propune în partea dispozitivă a hotărârii aprobarea Regulamentului Guvernului, stabilirea unor sarcini Cancelariei de Stat să întreprindă măsuri menite să creeze condițiile organizatorice necesare punerii în aplicare a prevederilor noului Regulament al Guvernului, precum și abrogarea Regulamentului Guvernului actualmente în vigoare.În anexă se propune aprobarea Regulamentului Guvernului. Proiectul Regulamentului reglementează modul de organizare și funcționare a Guvernului Republicii Moldova, inclusiv cadrul organizatoric de activitate a Guvernului în ansamblu și a membrilor Guvernului în particular, organizarea și desfășurarea ședințelor Guvernului, actele Guvernului și ale Prim-ministrului, procedura de elaborare și promovare a proiectelor actelor Guvernului, monitorizarea și controlul executării sarcinilor de către autoritățile administrației publice centrale de specialitate, raporturile Guvernului cu autoritățile publice care îi sunt subordonate, precum și cu Parlamentul, Președintele Republicii Moldova, Banca Națională a Moldovei, Curtea de Conturi, Procuratura GeneralăAstfel, **Capitolul I „Dispoziții generale”** conține prevederi generale care, în baza prevederilor Legii cu privire la Guvern, determină rolul diriguitor al Guvernului ca organ care reprezintă și exercită puterea executivă în stat și conduce și coordonează întregul sistem de autorități ale administrației publice centrale de specialitate și a structurilor organizaționale din sfera de competență ale acestora.**Capitolul II „Organizarea activității Guvernului”** conține prevederi care reglementează aspecte privind cadrul organizatoric de activitate al Guvernului în general și al membrilor Guvernului în particular, planificarea și continuitatea activității Guvernului, Planul de acțiuni al Guvernului, deciziile Prim-ministrului, modul de înlocuire a membrilor Guvernului, documentarea și asigurarea organizatorică a activității Guvernului.**Capitolul III „Ședința Guvernului”** reglementează aspecte privind chestiunile examinate în cadrul ședințelor Guvernului, organizarea și desfășurarea ședinței Guvernului.**Capitolul IV „Actele Guvernului”** cuprinde prevederi de ordin general privind actele Guvernului și chestiunile care se reglementează prin cele trei tipuri de acte, adoptarea cărora este dată de Constituția republicii Moldova în competența Guvernului.**Capitolul V „Procedura de elaborare și promovare a proiectelor de acte ale Guvernului**” care cuprinde reglementări privind categoriile de proiecte de acte care sînt examinate și aprobate prin hotărîre de Guvern și reglementează aspectele procedurale privind inițierea elaborării, avizarea/expertizarea, definitivarea, examinarea și acceptarea/aprobarea acestor proiecte în cadrul ședințelor secretarilor generali de stat și ale Guvernului, modul de eliminare a divergențelor pe marginea proiectelor, etc.**Capitolul VI** prevede aspecte generale privind **monitorizarea și controlul** implementării de către autoritățile administrației publice centrale de specialitate a sarcinilor stabilite în actele Parlamentului, Guvernului, deciziile și indicațiile Prim-ministrului și actele Președintelui Republicii Moldova**.****Capitolul VII** cuprinde reglementări ce vizează raporturile Guvernului cu autoritățile administrației publice centrale de specialitate în sensul direcționării și coordonării activității acestor autorități, prin prisma nomelorConstituției Republicii Moldova, Legii cu privire la Guvern și Legii privind administrația publică centrală de specialitate.**Capitolele VIII – XV** cuprind prevederi care reglementează aspecte generale ce vizează raporturile Guvernului cu Parlamentul, Președintele Republicii Moldova, Consiliul Suprem de Securitate,Curtea Constituțională, Banca Națională a Moldovei, Procuratura Generală, Curtea de Conturi, autoritățile administrației publice locale, societatea civilă.**Capitolul XVI** reglementează aspecte organizatorice generale privind examinarea petițiilor și solicitărilor de acces la informație adresate Guvernului și competența. |
| **5. Fundamentarea economico-financiară** |
| Adoptarea proiectului de hotărâre nu va necesita cheltuieli financiare suplimentare. |
| **6. Modul de încorporare a proiectului în sistemul actelor normative în vigoare** |
| Adoptarea și intrarea în vigoare a proiectului va necesita elaborarea de către Cancelaria de Stat a cadrului normativ departamental necesar reglementării aspectelor privind implementarea în procedurile administrative, la nivelul Guvernului, inclusiv în cele de elaborare și promovare a actelor Guvernului, a soluțiilor tehnico-tehnologice guvernamentale, precum și privind integrarea acestora, în caz de necesitate, cu resursele și sistemele informaționale de stat. |
| **7. Avizarea și consultarea publică a proiectului** |
| În conformitate cu prevederile Legii nr. 317 din 18 iulie 2003 privind actele normative ale Guvernului și ale altor autorități ale administrației publice centrale și locale, se prezintă pentru examinare proiectul de hotărâre a Guvernului „Pentru aprobarea Regulamentului Guvernului”. |

**Iurie CIOCAN**, director

al Centrului de Implementare

a Reformelor